
DR.31.3.2005  

 
 

53

Duli Yang Maha Mulia Tuanku juga menyentuh aspek-aspek lain seperti 
kepentingan teknologi moden, penyertaan pelbagai etnik dalam ekonomi negara, usaha-
usaha membasmi kemiskinan, kepentingan pendidikan dan sekolah luar bandar, 
pembangunan masyarakat dan pembelaan terhadap wanita, pembangunan telekomunikasi, 
aspek penggunaan tanah daerah dan perkhidmatan awam dan lain-lain. 

Tuan Yang di-Pertua, saya ingin mengucapkan syabas dan tahniah di atas 
kemantapan kepimpinan negara di bawah kepimpinan Yang Amat Berhormat Dato' Seri 
Abdullah bin Haji Ahmad Badawi selaku Perdana Menteri dan Yang Amat Berhormat 
Timbalan Menteri Dato' Sri Mohd. Najib bin Tun Haji Abdul Razak.  Namun Tuan Yang di-
Pertua, jangan kita lali dan merasa selesa dengan apa yang kita kecapi sekarang dan 
jangan lupa kepada rakyat jelata dan masyarakat yang memilih kita.   

Tuan Yang di-Pertua, secara khusus saya ingin menyentuh beberapa perkara 
seperti berikut.  Yang pertama ialah masalah pembangunan persekolahan dan pelajar luar 
bandar.  Di kawasan Parlimen saya Parlimen Maran bahkan mungkin di kawasan-kawasan 
lain terdapat sekolah-sekolah yang mempunyai bangunan baru tiga atau empat tingkat 
dengan pelbagai kemudahan bilik khas seperti bilik komputer, perpustakaan serta peralatan 
penghawa dingin.  Tetapi agak malang Tuan Yang di-Pertua, sebahagian daripada 
kemudahan ini tidak dapat digunakan.  Komputer tidak ada, perpustakaan tidak lengkap 
dan alat penghawa dingin tidak boleh digunakan berterusan.   

Alat penghawa dingin umpamanya tidak boleh digunakan berterusan kerana jika 
digunakan pihak sekolah tidak mempunyai peruntukan yang mencukupi untuk membiayai 
bil elektrik.  Tuan Yang di-Pertua, saya minta Yang Berhormat Menteri Pelajaran meneliti 
perkara ini dan harap dapat menambah peruntukan pengurusan kepada sekolah-sekolah 
yang terlibat. 

Tuan Yang di-Pertua, Dewan ini telah meluluskan peruntukan pengurusan dan 
pembangunan yang besar kepada Kementerian Pelajaran bagi tahun 2005.  Saya minta 
sekali lagi kepada Yang Berhormat Menteri Pelajaran agar dapat memberikan perhatian 
dalam perkara ini.  Satu perkara lagi Tuan Yang di-Pertua, saya ingin tahu berapakah 
jumlah perbelanjaan yang telah dikeluarkan oleh kerajaan dalam membina semula semua 
makmal komputer di seluruh negara yang satu ketika dahulu memalukan kerajaan kerana 
sebahagian besar makmal-makmal tersebut tidak dilaksanakan dengan sempurna dan saya 
ingin tahu berapakah sebenarnya peruntukan awal yang disediakan. 

Saya juga difahamkan banyak daripada makmal-makmal komputer ini belum lagi 
dibekalkan dengan komputer-komputer yang diperlukan.  Saya berharap pihak kerajaan 
dapat menyegerakan pembekalan komputer-komputer ini kepada makmal-makmal 
berkaitan jika kita benar-benar serius untuk memberikan pengetahuan ICT kepada 
masyarakat seperti yang diharapkan oleh Duli Yang Maha Mulia Tuanku dalam titah 
baginda.  Jika tidak Ahli-ahli Yang Berhormat dan Ahli-ahli Parlimen akan menjadi tempat 
untuk melepaskan harapan oleh sekolah-sekolah berkenaan.   

[Timbalan Yang di-Pertua (Datuk Lim Si Cheng) mempengerusikan Mesyuarat] 

Tuan Yang di-Pertua, satu lagi perkara yang saya hendak timbulkan ialah isu label 
halal.  Pada 29 Mac 2005 di muka hadapan akhbar tempatan kita telah diberikan rasa 
selesa apabila sosej keluaran dua kilang tiada bahan asas khinzir atau babi.  Setelah 
analisis dibuat oleh Jabatan Kimia ke atas contoh sosej dari dua kilang di Selayang pada 14 
Mac yang lalu.  Namun Tuan Yang di-Pertua, kita pula diperanjatkan dengan laporan logo 
halal pada tin daging babi kisar yang dikesan di Kuching Sarawak. 

Tuan Yang di-Pertua, masalah halal haram adalah masalah yang sensitif bagi 
umat Islam.  Kelemahan kita dalam menangani isu ini boleh menimbulkan salah faham 
antara kaum.  Saya tidak mahu menyalahkan secara membabi buta kepada kaum Cina 
atau pihak-pihak lain yang bukan beragama Islam kerana mereka tidak kisah tentang hal 
halal haram ini dan dalam agama mereka dan mereka tidak belajar hukum halal dan haram 
dalam Islam. 

 Saya ingin mencadangkan agar pihak kerajaan mengadakan ataupun mengambil 
langkah-langkah berikut: 



53. Duli Yang Maha Mulia Tuanku juga menyentuh aspek-aspek lain seperti kepentingan teknologi moden, penyertaan pelbagai etnik dalam ekonomi negara, usaha- usaha membasmi kemiskinan, kepentingan pendidikan dan sekolah luar bandar, pembangunan masyarakat dan pembelaan terhadap wanita, pembangunan telekomunikasi, aspek penggunaan tanah daerah dan perkhidmatan awam dan lain-lain. Tuan Yang di-Pertua, saya ingin mengucapkan syabas dan tahniah di atas kemantapan kepimpinan negara di bawah kepimpinan Yang Amat Berhormat Dato' Seri Abdullah bin Haji Ahmad Badawi selaku Perdana Menteri dan Yang Amat Berhormat Timbalan Menteri Dato' Sri Mohd. Najib bin Tun Haji Abdul Razak. Namun Tuan Yang di- Pertua, jangan kita lali dan merasa selesa dengan apa yang kita kecapi sekarang dan jangan lupa kepada rakyat jelata dan masyarakat yang memilih kita. Tuan Yang di-Pertua, secara khusus saya ingin menyentuh beberapa perkara seperti berikut. Yang pertama ialah masalah pembangunan persekolahan dan pelajar luar bandar. Di kawasan Parlimen saya Parlimen Maran bahkan mungkin di kawasan-kawasan lain terdapat sekolah-sekolah yang mempunyai bangunan baru tiga atau empat tingkat dengan pelbagai kemudahan bilik khas seperti bilik komputer, perpustakaan serta peralatan penghawa dingin. Tetapi agak malang Tuan Yang di-Pertua, sebahagian daripada kemudahan ini tidak dapat digunakan. Komputer tidak ada, perpustakaan tidak lengkap dan alat penghawa dingin tidak boleh digunakan berterusan. Alat penghawa dingin umpamanya tidak boleh digunakan berterusan kerana jika digunakan pihak sekolah tidak mempunyai peruntukan yang mencukupi untuk membiayai bil elektrik. Tuan Yang di-Pertua, saya minta Yang Berhormat Menteri Pelajaran meneliti perkara ini dan harap dapat menambah peruntukan pengurusan kepada sekolah-sekolah yang terlibat. Tuan Yang di-Pertua, Dewan ini telah meluluskan peruntukan pengurusan dan pembangunan yang besar kepada Kementerian Pelajaran bagi tahun 2005. Saya minta sekali lagi kepada Yang Berhormat Menteri Pelajaran agar dapat memberikan perhatian dalam perkara ini. Satu perkara lagi Tuan Yang di-Pertua, saya ingin tahu berapakah jumlah perbelanjaan yang telah dikeluarkan oleh kerajaan dalam membina semula semua makmal komputer di seluruh negara yang satu ketika dahulu memalukan kerajaan kerana sebahagian besar makmal-makmal tersebut tidak dilaksanakan dengan sempurna dan saya ingin tahu berapakah sebenarnya peruntukan awal yang disediakan. Saya juga difahamkan banyak daripada makmal-makmal komputer ini belum lagi dibekalkan dengan komputer-komputer yang diperlukan. Saya berharap pihak kerajaan dapat menyegerakan pembekalan komputer-komputer ini kepada makmal-makmal berkaitan jika kita benar-benar serius untuk memberikan pengetahuan ICT kepada masyarakat seperti yang diharapkan oleh Duli Yang Maha Mulia Tuanku dalam titah baginda. Jika tidak Ahli-ahli Yang Berhormat dan Ahli-ahli Parlimen akan menjadi tempat untuk melepaskan harapan oleh sekolah-sekolah berkenaan. [Timbalan Yang di-Pertua (Datuk Lim Si Cheng) mempengerusikan Mesyuarat]. Tuan Yang di-Pertua, satu lagi perkara yang saya hendak timbulkan ialah isu label halal. Pada 29 Mac 2005 di muka hadapan akhbar tempatan kita telah diberikan rasa selesa apabila sosej keluaran dua kilang tiada bahan asas khinzir atau babi. Setelah analisis dibuat oleh Jabatan Kimia ke atas contoh sosej dari dua kilang di Selayang pada 14 Mac yang lalu. Namun Tuan Yang di-Pertua, kita pula diperanjatkan dengan laporan logo halal pada tin daging babi kisar yang dikesan di Kuching Sarawak. Tuan Yang di-Pertua, masalah halal haram adalah masalah yang sensitif bagi umat Islam. Kelemahan kita dalam menangani isu ini boleh menimbulkan salah faham antara kaum. Saya tidak mahu menyalahkan secara membabi buta kepada kaum Cina atau pihak-pihak lain yang bukan beragama Islam kerana mereka tidak kisah tentang hal halal haram ini dan dalam agama mereka dan mereka tidak belajar hukum halal dan haram dalam Islam. Saya ingin mencadangkan agar pihak kerajaan mengadakan ataupun mengambil langkah-langkah berikut: